ข้อบังคับมหาวิทยาลัยสวนดุสิตข้อบังคับมหาวิทยาลัยสวนดุสิตว่าด้วยเครื่องแบบพนักงานมหาวิทยาลัยพ.ศ. ๒๕๖๐ โดยที่เป็นการสมควรให้มีข้อบังคับเกี่ยวกับเครื่องแบบพนักงานมหาวิทยาลัยอาศัยอำนาจตามความในมาตรา๒๑ (๓) และมาตรา ๖๗ แห่งพระราชบัญญัติมหาวิทยาลัยสวนดุสิต พ.ศ. ๒๕๕๘สภามหาวิทยาลัยสวนดุสิต ในการประชุมครั้งที่ ๒(๘)/๒๕๖๐ เมื่อวันที่ ๒๘ กุมภาพันธ์ พ.ศ.๒๕๖๐ จึงให้ออกข้อบังคับไว้ ดังต่อไปนี้ข้อ๑ ข้อบังคับนี้เรียกว่า ข้อบังคับมหาวิทยาลัยสวนดุสิตว่าด้วยเครื่องแบบพนักงานมหาวิทยาลัย พ.ศ. ๒๕๖๐ข้อ๒[๑] ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในข้อบังคับนี้มหาวิทยาลัย หมายความว่า มหาวิทยาลัยสวนดุสิตพนักงานมหาวิทยาลัย หมายความว่าพนักงานมหาวิทยาลัยสวนดุสิตเครื่องแบบ หมายความว่าเครื่องแต่งกายทั้งหลายรวมทั้งเครื่องหมายต่าง ๆ ตลอดจนสิ่งประกอบเครื่องแต่งกายอย่างอื่นที่กำหนดให้พนักงานมหาวิทยาลัยสวนดุสิตสวมใส่ในการเข้าร่วมงานพระราชพิธีรัฐพิธี และพิธีการสำคัญของมหาวิทยาลัยสวนดุสิตเครื่องหมายหน้าหมวก หมายความว่าเครื่องหมายหน้าหมวกที่เป็นโลหะสีทอง มีตราของมหาวิทยาลัยสวนดุสิตเป็นองค์ประกอบตามแบบแนบท้ายข้อบังคับนี้อินทรธนู หมายความว่าเครื่องหมายประดับบ่าใช้ประดับเครื่องแบบพนักงานมหาวิทยาลัยสวนดุสิต มีเครื่องหมายและสัญลักษณ์ของมหาวิทยาลัยสวนดุสิตเป็นองค์ประกอบตามแบบแนบท้ายข้อบังคับนี้เข็ม หมายความว่า เข็มโลหะสีทองมีตราของมหาวิทยาลัยสวนดุสิต เป็นองค์ประกอบตามแบบแนบท้ายข้อบังคับนี้ดุม หมายความว่า ดุมโลหะสีทองมีเครื่องหมายของมหาวิทยาลัยสวนดุสิต เป็นองค์ประกอบตามแบบแนบท้ายข้อบังคับนี้อธิการบดี หมายความว่าอธิการบดีมหาวิทยาลัยสวนดุสิตข้อ๔ เครื่องแบบพนักงานมหาวิทยาลัย มี ๓ประเภท(๑)เครื่องแบบปกติขาว(๒)เครื่องแบบครึ่งยศ(๓)เครื่องแบบเต็มยศข้อ๕ เครื่องแบบปกติขาว(๑)พนักงานมหาวิทยาลัยชาย ประกอบด้วย(ก)หมวก ให้ใช้ทรงหม้อตาลสีขาว กระบังหน้าทำด้วยหนัง หรือวัตถุเทียมหนังสีดำ มีดุมขนาดเล็ก ติดที่ข้างหมวกข้างละ ๑ ดุมผ้าพันหมวกเป็นแถบลายถักสีทอง ที่หน้าหมวกติดเครื่องหมายหน้าหมวกสูง ๖เซนติเมตร การสวมหมวกให้สวมในโอกาสอันควร(ข)เสื้อ ให้ใช้แบบราชการสีขาว ใช้ดุม ๕ ดุมติดเข็มที่คอเสื้อด้านหน้าทั้งสองข้าง มีอินทรธนูประดับบ่าเสื้อทั้งสองข้างผู้ได้รับพระราชทานเครื่องราชอิสริยาภรณ์ให้ประดับแพรแถบเครื่องราชอิสริยาภรณ์ที่อกเสื้อเหนือกระเป๋าบนซ้าย(ค)กางเกง ให้ใช้กางเกงขายาวสีขาวแบบราชการไม่พับปลายขา(ง)เข็มขัด ให้ใช้เข็มขัดหนังสีดำ หรือวัตถุเทียมหนังสีดำ(จ)รองเท้า ให้ใช้รองเท้าหนังหุ้มส้นสีดำ หรือวัตถุเทียมหนังสีดำ ไม่มีลวดลาย ไม่มีโลหะและให้ใช้ถุงเท้าสีดำ(๒)พนักงานมหาวิทยาลัยหญิง ประกอบด้วย(ก)หมวก ให้ใช้หมวกแก็ปทรงอ่อนพับปีกสีขาว มีดุมขนาดเล็กติดที่ข้างหมวกข้างละ ๑ ดุม ผ้าพันหมวกเป็นแถบลายถักสีทองที่หน้าหมวกติดเครื่องหมายหน้าหมวกสูง ๖ เซนติเมตร การสวมหมวกให้สวมในโอกาสอันควร(ข)เสื้อ ให้ใช้เสื้อนอกคอแบะสีขาวแบบคอแหลม แขนยาวถึงข้อมือ มีตะเข็บหลัง ๔ ตะเข็บ ที่แนวสาบอกใช้ดุม๓ ดุม ติดเข็มที่ปกเสื้อด้านหน้าทั้งสองข้างมีอินทรธนูประดับบ่าเสื้อทั้งสองข้างและให้ใช้เสื้อคอพับแขนยาวสีขาวผูกผ้าพันคอสีดำเงื่อนกลาสีผู้ที่ได้รับพระราชทานเครื่องราชอิสริยาภรณ์ให้ประดับแพรแถบเครื่องราชอิสริยาภรณ์ที่อกซ้าย(ค)กระโปรง ให้ใช้กระโปรงสีขาวยาวปิดเข่า(ง)รองเท้า ให้ใช้รองเท้าหนังหุ้มส้นปิดปลายเท้าสีดำ หรือวัตถุเทียมหนังสีดำ ไม่มีลวดลายไม่มีโลหะ ส้นสูงไม่เกิน ๑๐ เซนติเมตร และให้ใช้ถุงเท้ายาวสีเนื้อทั้งนี้เครื่องแบบปกติขาว ให้เป็นไปตามแบบแนบท้ายข้อบังคับนี้ข้อ๖ เครื่องแบบครึ่งยศลักษณะและส่วนประกอบเช่นเดียวกับเครื่องแบบปกติขาว เว้นแต่กางเกงหรือกระโปรงให้ใช้ผ้าสีดำและผู้ที่ได้รับพระราชทานเครื่องราชอิสริยาภรณ์ให้ประดับเครื่องราชอิสริยาภรณ์ที่ได้รับพระราชทานตามที่ระบุในหมายกำหนดการหรือกำหนดการสำหรับผู้ที่ได้รับพระราชทานเครื่องราชอิสริยาภรณ์ชั้นสายสะพายให้ประดับแต่ดาราโดยไม่สวมสายสะพายทั้งนี้เครื่องแบบครึ่งยศ ให้เป็นไปตามแบบแนบท้ายข้อบังคับนี้ข้อ๗ เครื่องแบบเต็มยศลักษณะและส่วนประกอบเช่นเดียวกับเครื่องแบบครึ่งยศ และผู้ที่ได้รับพระราชทานเครื่องราชอิสริยาภรณ์ให้ประดับเครื่องราชอิสริยาภรณ์ที่ได้รับพระราชทานตามที่ระบุในหมายกำหนดการหรือกำหนดการ สำหรับผู้ที่ได้รับพระราชทานเครื่องราชอิสริยาภรณ์ชั้นสายสะพายให้ประดับดารา และสวมสายสะพายที่ได้รับพระราชทานทั้งนี้เครื่องแบบเต็มยศ ให้เป็นไปตามแบบแนบท้ายข้อบังคับนี้ข้อ๘ การประดับเครื่องราชอิสริยาภรณ์ให้ปฏิบัติตามระเบียบสำนักนายกรัฐมนตรีที่เกี่ยวกับการประดับเครื่องราชอิสริยาภรณ์ไทยและประกาศสำนักนายกรัฐมนตรีที่เกี่ยวกับลำดับเกียรติเครื่องราชอิสริยาภรณ์ไทยข้อ๙ ให้พนักงานมหาวิทยาลัยแต่งเครื่องแบบในการเข้าร่วมงานพระราชพิธี รัฐพิธี หรือพิธีการสำคัญของมหาวิทยาลัยตามที่ระบุในหมายกำหนดการ หรือกำหนดการ และโอกาสอื่น ๆ ตามที่มหาวิทยาลัยกำหนดข้อ๑๐ การถ่ายรูปติดบัตรประจำตัวเจ้าหน้าที่ของรัฐให้ใช้เครื่องแต่งกายชุดปกติขาวข้อ๑๑ ให้อธิการบดีเป็นผู้รักษาการตามข้อบังคับนี้และมีอำนาจออกระเบียบ ประกาศ หรือคำสั่งเพื่อประโยชน์ในการปฏิบัติตามข้อบังคับนี้ในกรณีที่มีปัญหาเกี่ยวกับการปฏิบัติตามข้อบังคับนี้ให้อธิการบดีตีความและวินิจฉัยและถือคำวินิจฉัยเป็นที่สุดประกาศ ณ วันที่ ๒๘กุมภาพันธ์ พ.ศ. ๒๕๖๐บุญลือ ทองอยู่นายกสภามหาวิทยาลัยสวนดุสิต[เอกสารแนบท้าย]๑. แบบแนบท้ายข้อบังคับมหาวิทยาลัยสวนดุสิตว่าด้วยเครื่องแบบพนักงานมหาวิทยาลัย พ.ศ. ๒๕๖๐(ดูข้อมูลจากภาพกฎหมาย)ชวัลพร/ภวรรณตรี/จัดทำ๒๖ เมษายน ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๑๐ ง/หน้า ๔๓/๒๑ เมษายน ๒๕๖๐